CELEX: 32005L0043
Language: el
Date: 2005-06-23 00:00:00
Title: Οδηγία 2005/43/ΕΚ της Επιτροπής, της 23ης Ιουνίου 2005, για την τροποποίηση των παραρτημάτων της οδηγίας 68/193/ΕΟΚ του Συμβουλίου περί εμπορίας υλικών αγενούς πολλαπλασιασμού της αμπέλου

24.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 164/37
            
         ΟΔΗΓΊΑ 2005/43/ΕΚ ΤΗΣ ΕΠΙΤΡΟΠΉΣ
   της 23ης Ιουνίου 2005
   για την τροποποίηση των παραρτημάτων της οδηγίας 68/193/ΕΟΚ του Συμβουλίου περί εμπορίας υλικών αγενούς πολλαπλασιασμού της αμπέλου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 68/193/ΕΟΚ του Συμβουλίου, της 9ης Απριλίου 1968, περί εμπορίας υλικών αγενούς πολλαπλασιασμού της αμπέλου (1), και ιδίως το άρθρο 2 παράγραφος 1 σημείο ΔΑ στοιχείο γ), το άρθρο 8 παράγραφος 2, το άρθρο 10 παράγραφος 3 και το άρθρο 17α,
   Εκτιμώντας τα ακόλουθα:
   
               (1)
            
            
               Η οδηγία 68/193/ΕΟΚ ορίζει τις κοινοτικές διατάξεις περί εμπορίας υλικών αγενούς πολλαπλασιασμού της αμπέλου στο έδαφος της Κοινότητας. Η οδηγία αναφέρει τις προϋποθέσεις που πρέπει να πληρούν η καλλιέργεια, το πολλαπλασιαστικό υλικό, η συσκευασία και η ετικέτα.
            
         
               (2)
            
            
               Η βελτίωση της τεχνολογίας πολλαπλασιασμού των φυτών επιτρέπει στα φυτά που παράγονται με την εν λόγω τεχνολογία να διατίθενται στην αγορά σε δοχεία, σε κιβώτια ή χαρτοκιβώτια πέραν από τα παραδοσιακά δέματα.
            
         
               (3)
            
            
               Όταν τα κράτη μέλη απαιτούν το κάθε φορτίο υλικού που παράγεται εντός της επικράτειάς τους να συνοδεύεται από ενιαίο έγγραφο, οι όροι που διέπουν το εν λόγω συνοδευτικό έγγραφο πρέπει να καθορίζονται.
            
         
               (4)
            
            
               Ορισμένες προϋποθέσεις σχετικά με το υλικό πολλαπλασιασμού και τη σύνθεση της συσκευασίας, δεν πρέπει να ισχύουν για το υλικό πολλαπλασιασμού που παράγεται σύμφωνα με τις νέες μεθόδους παραγωγής.
            
         
               (5)
            
            
               Οι προϋποθέσεις που πρέπει να πληροί η καλλιέργεια, απαριθμούνται στο παράρτημα Ι της οδηγίας 68/193/ΕΟΚ. Στο παράρτημα αυτό πρέπει να αναφέρονται η κατηγορία και ο τύπος του πολλαπλασιαστικού υλικού, ένας νέος υποχρεωτικός κατάλογος των επιβλαβών οργανισμών που πρέπει να αποτελούν αντικείμενο ελέγχου και η μεθοδολογία για τις εξετάσεις και τους ελέγχους της καλλιέργειας.
            
         
               (6)
            
            
               Οι προϋποθέσεις που πρέπει να ικανοποιεί το πολλαπλασιαστικό υλικό απαριθμούνται στο παράρτημα ΙΙ της οδηγίας 68/193/ΕΟΚ. Το παράρτημα αυτό θα πρέπει να περιέχει αναφορά στην ποικιλία και, όπου απαιτείται, στον κλώνο για την κάθε κατηγορία και τύπο πολλαπλασιαστικού υλικού σχετικά με την ταυτότητα και την καθαρότητά του, τη μεθοδολογία εξέτασης του πολλαπλασιαστικού υλικού, καθώς και την ταξινόμηση των διαφόρων τύπων πολλαπλασιαστικού υλικού.
            
         
               (7)
            
            
               Οι προϋποθέσεις που πρέπει να τηρούνται για τη συσκευασία απαριθμούνται στο παράρτημα ΙΙΙ της οδηγίας 68/193/ΕΟΚ. Το παράρτημα αυτό πρέπει να περιέχει αναφορά στον τύπο του πολλαπλασιαστικού υλικού όσον αφορά τον αριθμό τεμαχίων ανά μονάδα συσκευασίας.
            
         
               (8)
            
            
               Οι προϋποθέσεις σχετικά με την ετικέτα και το συνοδευτικό έγγραφο απαριθμούνται στο παράρτημα ΙV της οδηγίας 68/193/ΕΟΚ. Το παράρτημα αυτό θα πρέπει να περιλαμβάνει όλες τις πληροφορίες σχετικά με το πολλαπλασιαστικό υλικό που απαιτούνται βάσει του άρθρου 10 της οδηγίας 68/193/ΕΟΚ.
            
         
               (9)
            
            
               Ο βλαστικός κύκλος του πολλαπλασιαστικού υλικού της αμπέλου διαρκεί αρκετά έτη και κατά συνέπεια ο χρόνος που απαιτείται για τη διενέργεια εξετάσεων και ελέγχων του είναι μεγάλος. Η ταχεία εφαρμογή των νέων όρων ενδέχεται να προκαλέσει ελλείψεις στην παραγωγή πολλαπλασιαστικού υλικού που να πληροί τις νέες απαιτήσεις. Συνεπώς, είναι σκόπιμο να οριστεί μεταβατική περίοδος για τη συμμόρφωση με τις νέες προϋποθέσεις που προβλέπονται στα παραρτήματα Ι, II και IV όσον αφορά το ήδη υπάρχον πολλαπλασιαστικό υλικό.
            
         
               (10)
            
            
               Συνεπώς, η οδηγία 68/193/ΕΟΚ πρέπει να τροποποιηθεί αναλόγως.
            
         
               (11)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και γεωργικών δενδροκηπευτικών και δασικών φυτών προς φύτευση,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα I έως IV της οδηγίας 68/193/ΕΟΚ αντικαθίστανται από τα παραρτήματα I έως IV της παρούσας οδηγίας, αντίστοιχα.
   Άρθρο 2
   1.   Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις, προκειμένου να συμμορφωθούν με την παρούσα οδηγία το αργότερο έως τις 31 Ιουλίου 2006. Στη συνέχεια, κοινοποιούν στην Επιτροπή το κείμενο των διατάξεων αυτών, καθώς και πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Εφαρμόζουν τις διατάξεις αυτές από την 1η Αυγούστου 2006.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 23 Ιουνίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
            Μέλος της Επιτροπής
         
      
   
   
      (1)  ΕΕ L 93 της 17.4.1968, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 268 της 18.10.2003, σ. 1).
   
      ΠΑΡΑΡΤΗΜΑ I
      ΠΡΟΫΠΟΘΕΣΕΙΣ ΠΟΥ ΑΦΟΡΟΥΝ ΤΗΝ ΚΑΛΛΙΕΡΓΕΙΑ
      1.   Η καλλιέργεια διαθέτει την ταυτότητα και την καθαρότητα της ποικιλίας και, εάν απαιτείται, του κλώνου.
      2.   Η καλλιεργητική κατάσταση και ο βαθμός ανάπτυξης της καλλιέργειας επιτρέπουν τον ικανοποιητικό έλεγχο της ταυτότητας και της καθαρότητας της καλλιέργειας σε σχέση με την ποικιλία και, αν είναι απαραίτητο, και του κλώνου, καθώς και τον έλεγχο της φυτοϋγείας της.
      3.   Το έδαφος ή, αν κρίνεται αναγκαίο, το υπόστρωμα καλλιέργειας παρέχει ικανοποιητικές εγγυήσεις όσον αφορά την απουσία επιβλαβών οργανισμών ή των ξενιστών τους, ιδίως των νηματωδών που είναι φορείς ιώσεων. Οι μητρικές φυτείες και τα φυτώρια δημιουργούνται υπό τις κατάλληλες συνθήκες, έτσι ώστε να αποφεύγεται οιοσδήποτε κίνδυνος μόλυνσης από επιβλαβείς οργανισμούς.
      4.   Η παρουσία επιβλαβών οργανισμών που μειώνουν την αξία χρησιμοποίησης του πολλαπλασιαστικού υλικού είναι ανεκτή μόνο στο κατώτατο δυνατό όριο.
      5.   Όσον αφορά ιδιαιτέρως τους επιβλαβείς οργανισμούς που αναφέρονται στα στοιχεία α), β) και γ) ισχύουν οι προϋποθέσεις που περιγράφονται στα σημεία 5.1 έως 5.5 με την επιφύλαξη του σημείου 5.6:
      
                  α)
               
               
                  σύμπλοκο του μολυσματικού εκφυλισμού: ιός του ριπιδωτού φύλλου της αμπέλου (GFLV), ιός του μωσαϊκού της αραβίδος (ArMV)·
               
            
                  β)
               
               
                  ασθένεια του καρουλιάσματος του φύλλου της αμπέλου: ιός του καρουλιάσματος του φύλλου της αμπέλου 1 (GLRaV-1) και ιός του καρουλιάσματος του φύλλου της αμπέλου 3 (GLRaV-3)·
               
            
                  γ)
               
               
                  ιός της κηλίδωσης της αμπέλου (GFkV) (μόνο για τα υποκείμενα).
               
            5.1.   Οι μητρικές φυτείες που προορίζονται για την παραγωγή του αρχικού πολλαπλασιαστικού υλικού πρέπει να είναι απαλλαγμένες από όλους τους επιβλαβείς οργανισμούς που παρατίθενται στο σημείο 5 στοιχεία α), β) και στοιχείο γ), βάσει επίσημης εξέτασης. Η εξέταση αυτή βασίζεται στα αποτελέσματα των φυτοϋγειονομικών ελέγχων εξέτασης που διενεργούνται σε όλα τα φυτά με «indexing» ή ισοδύναμης, διεθνώς αναγνωρισμένης μεθόδου. Οι έλεγχοι αυτοί επικυρώνονται με τα αποτελέσματα των φυτοϋγειονομικών ελέγχων που διενεργούνται σε όλα τα φυτά κάθε πέντε έτη, για τους οργανισμούς που παρατίθενται στο σημείο 5 στοιχεία α) και β).
      Τα προσβεβλημένα φυτά πρέπει να απορρίπτονται. Οι λόγοι απόρριψης που αποδίδονται στους ανωτέρω επιβλαβείς οργανισμούς ή σε άλλους παράγοντες καταγράφονται στο σχετικό αρχείο που κρατάται για τις μητρικές φυτείες.
      5.2.   Οι μητρικές φυτείες που προορίζονται για την παραγωγή του βασικού πολλαπλασιαστικού υλικού πρέπει να είναι απαλλαγμένες από όλους τους επιβλαβείς οργανισμούς που παρατίθενται στο σημείο 5 στοιχεία α) και β) βάσει επίσημης εξέτασης. Η εξέταση αυτή βασίζεται στα αποτελέσματα των φυτοϋγεινομικών ελέγχων που διενεργούνται σε όλα τα φυτά. Οι έλεγχοι αυτοί διεξάγονται τουλάχιστον κάθε έξι έτη και αρχίζουν από τις μητρικές φυτείες ηλικίας τριών ετών.
      Στις περιπτώσεις που διεξάγονται επίσημοι ετήσιοι καλλιεργητικοί έλεγχοι σε όλα τα φυτά, οι φυτοϋγειονομικοί έλεγχοι διενεργούνται τουλάχιστον κάθε έξι έτη και αρχίζουν από τις μητρικές φυτείες ηλικίας έξι ετών.
      Τα προσβεβλημένα φυτά πρέπει να απορρίπτονται. Οι λόγοι απόρριψης που αποδίδονται στους ανωτέρω επιβλαβείς οργανισμούς ή σε άλλους παράγοντες καταγράφονται στο σχετικό αρχείο που κρατάται για τις μητρικές φυτείες.
      5.3.   Οι μητρικές φυτείες που προορίζονται για την παραγωγή του πιστοποιημένου πολλαπλασιαστικού υλικού πρέπει να είναι απαλλαγμένες βάσει επίσημης εξέτασης από όλους τους επιβλαβείς οργανισμούς που παρατίθενται στο σημείο 5 στοιχεία α) και β). Η εξέταση αυτή βασίζεται στα αποτελέσματα φυτοϋγειονομικών ελέγχων που διεξάγονται με επισκόπηση, σύμφωνα με τις μεθόδους των διαδικασιών ανάλυσης/ελέγχου που είναι σύμφωνες με γενικά αποδεκτά και τυποποιημένα πρότυπα. Οι έλεγχοι αυτοί διεξάγονται τουλάχιστον κάθε δέκα έτη και αρχίζουν από τις μητρικές φυτείες ηλικίας πέντε ετών.
      Στις περιπτώσεις που διεξάγονται επίσημοι ετήσιοι καλλιεργητικοί έλεγχοι σε όλα τα φυτά, οι φυτοϋγειονομικοί έλεγχοι διενεργούνται τουλάχιστον κάθε δέκα έτη και αρχίζουν από τις μητρικές φυτείες ηλικίας δέκα ετών.
      Το ποσοστό προσβεβλημένων φυτών στις μητρικές φυτείες που μπορεί να αποδοθεί στους επιβλαβείς οργανισμούς, που αναφέρονται στο σημείο 5 στοιχεία α) και β), δεν πρέπει να υπερβαίνει το 5 %. Τα προσβεβλημένα φυτά πρέπει να απορρίπτονται. Οι λόγοι απόρριψης που αποδίδονται στους ανωτέρω επιβλαβείς οργανισμούς ή σε άλλους παράγοντες καταγράφονται στο σχετικό αρχείο που κρατάται για τις μητρικές φυτείες.
      5.4.   Στις μητρικές φυτείες που προορίζονται για την παραγωγή υλικού «standard» το ποσοστό προσβεβλημένων φυτών που μπορεί να αποδοθεί στους επιβλαβείς οργανισμούς, που αναφέρονται στο σημείο 5 στοιχεία α) και β) δεν πρέπει να υπερβαίνει το 10 %. Τα προσβεβλημένα φυτά πρέπει να απορρίπτονται από τον πολλαπλασιασμό. Οι λόγοι απόρριψης που αποδίδονται στους ανωτέρω επιβλαβείς οργανισμούς ή σε άλλους παράγοντες καταγράφονται στο σχετικό αρχείο που κρατάται για τις μητρικές φυτείες.
      5.5.   Τα φυτώρια πρέπει να είναι απαλλαγμένα από τους επιβλαβείς οργανισμούς που παρατίθενται στο σημείο 5 στοιχεία α) και β) με ετήσιο επίσημο καλλιεργητικό έλεγχο με βάση μακροσκοπικές μεθόδους και ο οποίος συνοδεύεται, αν κρίνεται απαραίτητο, από τους κατάλληλους ελέγχους ή/και από δεύτερο καλλιεργητικό έλεγχο.
      
                  α)
               
               
                  Τα κράτη μέλη μπορούν να αποφασίσουν να εφαρμόζουν τα σημεία 5.1 και 5.2 έως τις 31 Ιουλίου 2011 όσον αφορά τις μητρικές φυτείες για την παραγωγή αρχικού πολλαπλασιαστικού υλικού ή βασικού πολλαπλασιαστικού υλικού που προϋπήρχαν κατά την ημερομηνία έναρξης ισχύος της οδηγίας 2005/43/ΕΚ της Επιτροπής (1).
               
            
                  β)
               
               
                  Τα κράτη μέλη μπορούν να αποφασίσουν να εφαρμόσουν το σημείο 5.3 έως τις 31 Ιουλίου 2012 όσον αφορά τις μητρικές φυτείες για την παραγωγή πιστοποιημένου πολλαπλασιαστικού υλικού που προϋπήρχαν κατά την ημερομηνία έναρξης ισχύος της οδηγίας 2005/43/ΕΚ.
               
            
                  γ)
               
               
                  Όταν τα κράτη μέλη αποφασίζουν να μην εφαρμόζουν τα σημεία 5.1 έως 5.2 ή το σημείο 5.3, όπως ορίζεται στα στοιχεία α) και β) ανωτέρω, εφαρμόζουν, στη θέση τους, τους ακόλουθους κανόνες.
                  Οι επιβλαβείς ιώσεις, και ιδίως ο ιός του ριπιδωτού φύλλου της αμπέλου και ο ιός του καρουλιάσματος των φύλλων, πρέπει να εξαλείφονται από τις καλλιέργειες που προορίζονται για την παραγωγή αρχικού πολλαπλασιαστικού υλικού και βασικού υλικού. Οι καλλιέργειες που προορίζονται για την παραγωγή πολλαπλασιαστικού υλικού άλλων κατηγοριών προφυλάσσονται από φυτά που παρουσιάζουν συμπτώματα ασθενειών οφειλόμενα σε ιούς.
               
            6.   Τα φυτώρια δε δημιουργούνται εντός αμπελώνα ή μητρικής φυτείας. Η ελάχιστη απόσταση από αμπελώνα ή μητρική φυτεία καθορίζεται στα τρία μέτρα.
      7.   Το πολλαπλασιαστικό υλικό που χρησιμοποιείται για την παραγωγή άρριζων εμβολιάσιμων μοσχευμάτων, εμβολιομοσχευμάτων, άρριζων μοσχευμάτων ριζοβολίας, έρριζων απλών φυτών και έρριζων εμβολιασμένων φυτών προέρχεται από μητρικές φυτείες που έχουν ελεγχθεί και έχουν γίνει αποδεκτές.
      8.   Με την επιφύλαξη της ετήσιας εξέτασης, που ορίζεται στο σημείο 5 ανωτέρω, διενεργείται τουλάχιστον ένας επίσημος καλλιεργητικός έλεγχος. Σε περίπτωση αμφισβήτησης, που δύναται να ρυθμιστεί χωρίς να επηρεαστεί η ποιότητα του πολλαπλασιαστικού υλικού, διεξάγονται πρόσθετοι καλλιεργητικοί έλεγχοι πριν από τη συγκομιδή.
      
         (1)  ΕΕ L 164 της 24.6.2005, σ. 37.
   
   
      ΠΑΡΑΡΤΗΜΑ ΙΙ
      ΠΡΟΫΠΟΘΕΣΕΙΣ ΠΟΥ ΑΦΟΡΟΥΝ ΤΟ ΠΟΛΛΑΠΛΑΣΙΑΣΤΙΚΟ ΥΛΙΚΟ
      I.   ΓΕΝΙΚΟΙ ΟΡΟΙ
      
               
                  1.
               
               
                  Το πολλαπλασιαστικό υλικό πρέπει να διαθέτει την ταυτότητα και καθαρότητα της ποικιλίας και, εάν κρίνεται απαραίτητο, καθαρότητα του κλώνου· γίνεται αποδεκτή ανοχή 1 % κατά την εμπορία του πολλαπλασιαστικού υλικού «standard».
               
            
               
                  2.
               
               
                  Η ελάχιστη τεχνική καθαρότητα του πολλαπλασιαστικού υλικού πρέπει να είναι 96 %.
                  Θεωρείται από τεχνικής άποψης μη καθαρό:
                  
                              α)
                           
                           
                              το εν μέρει ή εν όλω αποξηραμένο πολλαπλασιαστικό υλικό, ακόμη και αν υπέστη ενυδάτωση μετά την αποξήρανσή του·
                           
                        
                              β)
                           
                           
                              το πολλαπλασιαστικό υλικό που υπέστη βλάβη, συστροφή ή τραυματισμό, ιδίως το υλικό που καταστράφηκε από χαλάζι ή παγετώνα ή που είναι συνθλιμμένο ή σπασμένο·
                           
                        
                              γ)
                           
                           
                              το υλικό που δεν πληροί τις απαιτήσεις που αναφέρονται στο τμήμα ΙΙΙ κατωτέρω.
                           
                        
            
               
                  3.
               
               
                  Οι κληματίδες πρέπει να έχουν φθάσει σε ικανοποιητική κατάσταση ωρίμανσης του ξύλου.
               
            
               
                  4.
               
               
                  Η παρουσία επιβλαβών οργανισμών που μειώνουν την αξία χρησιμοποίησης του πολλαπλασιαστικού υλικού είναι ανεκτή μόνο στο κατώτερο δυνατό όριο.
                  Το πολλαπλασιαστικό υλικό που παρουσιάζει ξεκάθαρα σημάδια ή συμπτώματα που αποδίδονται σε επιβλαβείς οργανισμούς για τους οποίους δεν υπάρχει αποτελεσματική θεραπεία, πρέπει να απορρίπτεται.
               
            II.   ΕΙΔΙΚΕΣ ΠΡΟΫΠΟΘΕΣΕΙΣ
      1.   Έρριζα εμβολιασμένα φυτά
      Τα έρριζα εμβολιασμένα φυτά που αποτελούνται από συνδυασμό πολλαπλασιαστικού υλικού της ίδιας κατηγορίας κατατάσσονται στην κατηγορία αυτή.
      Τα έρριζα εμβολιασμένα φυτά που αποτελούνται από συνδυασμό διαφορετικών κατηγοριών πολλαπλασιαστικού υλικού κατατάσσονται στην κατώτερη κατηγορία των συστατικών μερών από τα οποία αποτελούνται.
      2.   Προσωρινή παρέκκλιση
      Τα κράτη μέλη μπορούν να αποφασίσουν να μην εφαρμόζουν τις διατάξεις του σημείου 1 έως τις 31 Ιουλίου 2010 όσον αφορά τα έρριζα εμβολιασμένα φυτά που αποτελούνται από αρχικό πολλαπλασιαστικό υλικό το οποίο εμβολιάστηκε σε βασικό πολλαπλασιαστικό υλικό. Όταν τα κράτη μέλη αποφασίσουν να μην εφαρμόζουν το σημείο 1, στη θέση του εφαρμόζουν τον ακόλουθο κανόνα.
      Τα έρριζα εμβολιασμένα φυτά που αποτελούνται από αρχικό πολλαπλασιαστικό υλικό που εμβολιάστηκε σε βασικό πολλαπλασιαστικό υλικό, ταξινομούνται ως αρχικό πολλαπλασιαστικό υλικό.
      III.   ΤΑΞΙΝΟΜΗΣΗ
      1.   Άρριζα εμβολιάσιμα μοσχεύματα, άρριζα μοσχεύματα ριζοβολίας και εμβολιομοσχεύματα
      Διάμετρος
      Αφορά τη μεγαλύτερη διάμετρο του τμήματος. Η απαίτηση αυτή δεν ισχύει για τα χλωρά μοσχεύματα.
      
                  α)
               
               
                  Άρριζα εμβολιάσιμα μοσχεύματα και εμβολιομοσχεύματα:
                  
                              αα)
                           
                           
                              διάμετρος στο ανώτερο άκρο: 6,5 έως 12 χιλιοστά·
                           
                        
                              αβ)
                           
                           
                              μέγιστη διάμετρος στο παχύτερο άκρο: 15 χιλιοστά, με εξαίρεση τα εμβολιομοσχεύματα που προορίζονται για επί τόπου εμβολιασμό.
                           
                        
            
                  β)
               
               
                  Άρριζα μοσχεύματα ριζοβολίας:
                  
                               
                           
                           
                              ελάχιστη διάμετρος στο ανώτερο άκρο: 3,5 χιλιοστά.
                           
                        
            2.   Έρριζα απλά φυτά
      A.   Διάμετρος
      Η διάμετρος, μετρούμενη στο μέσο του μεσογονατίου, κάτω από το σημείο έκπτυξης της βλάστησης, και κατά τον μεγαλύτερο άξονα, πρέπει να είναι τουλάχιστον ίση με 5 χιλιοστά. Το πρότυπο αυτό δεν ισχύει για τα έρριζα απλά φυτά που προέρχονται από πολλαπλασιαστικό υλικό χλωρών βλαστών.
      B.   Μήκος
      Η απόσταση από το κατώτερο σημείο έκπτυξης των ριζών μέχρι το σημείο έκπτυξης της βλάστησης είναι τουλάχιστον ίση με:
      
                  α)
               
               
                  για τα έρριζα απλά φυτά, που προορίζονται για εμβολιασμό, 30 εκατοστά· ωστόσο, για τα έρριζα απλά φυτά που προορίζονται για τη Σικελία, το μήκος αυτό ανέρχεται σε 20 εκατοστά·
               
            
                  β)
               
               
                  20 εκατοστά για τα άλλα έρριζα απλά φυτά.
                  Η απαίτηση αυτή δεν εφαρμόζεται για τα έρριζα απλά μοσχεύματα που προέρχονται από πολλαπλασιαστικό υλικό χλωρών βλαστών.
               
            Γ.   Ρίζες
      Κάθε φυτό έχει τουλάχιστον τρεις ρίζες καλώς ανεπτυγμένες και κατάλληλα κατανεμημένες. Εντούτοις, η ποικιλία 420 Α δύναται να έχει μόνον δύο ρίζες καλώς ανεπτυγμένες, αρκεί να βρίσκονται σε αντίθετες πλευρές.
      Δ.   Τομή στο κατώτερο άκρο του μοσχεύματος
      Η τομή πρέπει να γίνεται σε επαρκή απόσταση κάτω από το διάφραγμα, για να μην το καταστρέψει, αλλά όχι σε μεγαλύτερη απόσταση από ένα εκατοστό κάτω από αυτό.
      3.   Έρριζα εμβολιασμένα φυτά
      A.   Μήκος
      Το στέλεχος έχει μήκος τουλάχιστον 20 εκατοστά.
      Η απαίτηση αυτή δεν εφαρμόζεται για τα έρριζα εμβολιασμένα φυτά που προέρχονται από πολλαπλασιαστικό υλικό χλωρών βλαστών.
      B.   Ρίζες
      Κάθε φυτό έχει τουλάχιστον τρεις ρίζες καλώς ανεπτυγμένες και κατάλληλα κατανεμημένες. Εντούτοις, η ποικιλία 420 Α δύναται να έχει μόνο δύο ρίζες καλώς ανεπτυγμένες, αρκεί να βρίσκονται σε αντίθετες πλευρές.
      Γ.   Ενωση εμβολίου-υποκειμένου
      Κάθε φυτό παρουσιάζει μια ικανοποιητική, ομαλή και στερεά ένωση εμβολίου-υποκειμένου.
      Δ.   Τομή στο κατώτερο άκρο του μοσχεύματος
      Η τομή πρέπει να γίνεται σε επαρκή απόσταση κάτω από το διάφραγμα, για να μην το καταστρέψει, αλλά όχι σε μεγαλύτερη απόσταση από ένα εκατοστό κάτω από αυτό.
   
   
      ΠΑΡΑΡΤΗΜΑ III
      ΣΥΣΚΕΥΑΣΙΑ
      Σύνθεση συσκευασίας ή δεμάτων
      
                  1 — Τύπος
               
               
                  2 — Αριθμός τεμαχίων
               
               
                  3 — Μέγιστη ποσότητα
               
            
                  
                              1.
                           
                           
                              Έρριζα εμβολιασμένα φυτά
                           
                        
               
                  25, 50, 100 ή πολλαπλάσια του 100
               
               
                  500
               
            
                  
                              2.
                           
                           
                              Έρριζα απλά φυτά
                           
                        
               
                  50, 100 ή πολλαπλάσια του 100
               
               
                  500
               
            
                  
                              3.
                           
                           
                              Εμβολιομοσχεύματα
                           
                        
               
                   
               
               
                   
               
            
                  
                              —
                           
                           
                              με τουλάχιστον πέντε χρησιμοποιήσιμους οφθαλμούς
                           
                        
               
                  100, ή 200
               
               
                  200
               
            
                  
                              —
                           
                           
                              με ένα χρησιμοποιήσιμο οφθαλμό
                           
                        
               
                  500 ή πολλαπλάσια του 500
               
               
                  5 000
               
            
                  
                              4.
                           
                           
                              Άρριζα εμβολιάσιμα μοσχεύματα
                           
                        
               
                  100 ή πολλαπλάσια του 100
               
               
                  1 000
               
            
                  
                              5.
                           
                           
                              Άρριζα μοσχεύματα ριζοβολίας
                           
                        
               
                  100 ή πολλαπλάσια του 100
               
               
                  500
               
            ΕΙΔΙΚΕΣ ΠΡΟΫΠΟΘΕΣΕΙΣ
       I.   Μικρές ποσότητες
      Όπου κρίνεται απαραίτητο, το μέγεθος (αριθμός ατόμων) των συσκευασιών και των δεμάτων όλων των τύπων και των κατηγοριών του πολλαπλασιαστικού υλικού που αναφέρονται στη στήλη 1 ανωτέρω μπορεί να είναι μικρότερο από τις ελάχιστες ποσότητες που ορίζονται στη στήλη 2 ανωτέρω.
      II.   Έρριζα φυτά αμπέλου σε οποιοδήποτε υπόστρωμα σε δοχεία, κιβώτια και χαρτοκιβώτια
      Δεν εφαρμόζονται ο αριθμός των τεμαχίων και η μέγιστη ποσότητα.
   
   
      ΠΑΡΑΡΤΗΜΑ IV
      ΣΗΜΑΝΣΗ
      A.   ΕΤΙΚΕΤΑ
       I.   Απαιτούμενες πληροφορίες
      
               
                   1.
               
               
                  Πρότυπο ΕΚ
               
            
               
                   2.
               
               
                  Χώρα παραγωγής
               
            
               
                   3.
               
               
                  Υπηρεσία πιστοποίησης ή ελέγχου και κράτος μέλος ή αρχικά τους
               
            
               
                   4.
               
               
                  Όνομα και διεύθυνση του προσώπου που είναι υπεύθυνο για τη σφράγιση ή ο αριθμός αναγνώρισής του
               
            
               
                   5.
               
               
                  Είδη
               
            
               
                   6.
               
               
                  Τύπος του υλικού
               
            
               
                   7.
               
               
                  Κατηγορία
               
            
               
                   8.
               
               
                  Ποικιλία και, όπου αυτό κρίνεται απαραίτητο, κλώνος. Όσον αφορά τα έρριζα εμβολιασμένα φυτά η σήμανση αυτή ισχύει για το υποκείμενο και για το εμβόλιο
               
            
               
                   9.
               
               
                  Αριθμός αναφοράς της παρτίδας
               
            
               
                  10.
               
               
                  Ποσότητα
               
            
               
                  11.
               
               
                  Μήκος — Μόνο για τα άρριζα εμβολιάσιμα μοσχεύματα: το μήκος αφορά το ελάχιστο μήκος των μοσχευμάτων της σχετικής παρτίδας
               
            
               
                  12.
               
               
                  Έτος συγκομιδής.
               
             II.   Ελάχιστοι όροι
      Η ετικέτα πρέπει να τηρεί τις ακόλουθες απαιτήσεις:
      
                  1.
               
               
                  πρέπει να τυπώνεται ανεξίτηλα και να είναι ευανάγνωστη
               
            
                  2.
               
               
                  πρέπει να τοποθετείται σε εμφανές σημείο ώστε να είναι εύκολα ορατή
               
            
                  3.
               
               
                  οι ενδείξεις που αναφέρονται στο τμήμα Α μέρος Ι. δεν πρέπει να κρύβονται, να καλύπτονται ή να διακόπτονται κατά κανένα τρόπο από άλλες ενδείξεις ή εικόνες
               
            
                  4.
               
               
                  οι ενδείξεις που αναφέρονται στο τμήμα Α μέρος Ι. εμφανίζονται στο ίδιο οπτικό πεδίο.
               
            III.   Παρέκκλιση σχετικά με μικρές ποσότητες προς τον τελικό καταναλωτή
      1.   Πάνω από μία μονάδα
      Η ετικέτα πρέπει να περιλαμβάνει τις ακόλουθες ενδείξεις σύμφωνα με το μέρος Ι σημείο 10: «Ακριβής αριθμός μονάδων ανά συσκευασία ή δέμα».
      2.   Μόνο μία μονάδα
      Οι ακόλουθες ενδείξεις που καθορίζονται στο τμήμα Α μέρος Ι δεν είναι απαραίτητες:
      
                  —
               
               
                  Τύπος του υλικού
               
            
                  —
               
               
                  Κατηγορία
               
            
                  —
               
               
                  Αριθμός αναφοράς της παρτίδας
               
            
                  —
               
               
                  Ποσότητα
               
            
                  —
               
               
                  Μήκος για τα άρριζα εμβολιάσιμα μοσχεύματα
               
            
                  —
               
               
                  Έτος συγκομιδής
               
            IV.   Παρέκκλιση σχετικά με αμπέλους σε δοχεία, κιβώτια η χαρτοκιβώτια
      Στις περιπτώσεις έρριζων φυτών αμπέλου σε οποιοδήποτε υπόστρωμα σε δοχεία, κιβώτια και χαρτοκιβώτια, όταν οι συσκευασίες του εν λόγω υλικού δεν τηρούν τις απαιτήσεις σφράγισης (συμπεριλαμβανομένης της τοποθέτησης ετικέτας) λόγω της σύνθεσής του:
      
                  α)
               
               
                  το πολλαπλασιαστικό υλικό φυλάσσεται σε ξεχωριστές παρτίδες που ταυτοποιούνται κατάλληλα ανά ποικιλία και, ανάλογα με την περίπτωση, ανά κλώνο και ανά αριθμών τεμαχίων·
               
            
                  β)
               
               
                  η επίσημη ετικέτα δεν είναι υποχρεωτική·
               
            
                  γ)
               
               
                  το πολλαπλασιαστικό υλικό πρέπει να συνοδεύεται από συνοδευτικό έγγραφο, όπως ορίζεται στο τμήμα Β.
               
            B.   ΣΥΝΟΔΕΥΤΙΚΟ ΕΓΓΡΑΦΟ
       I.   Προϋποθέσεις που πρέπει να εκπληρώνονται
      Όταν τα κράτη μέλη καθορίζουν ως αναγκαία την έκδοση συνοδευτικού εγγράφου, το έγγραφο αυτό πρέπει:
      
                  α)
               
               
                  να εκδίδεται σε τουλάχιστον δύο αντίτυπα (αποστολέας και αποδέκτης)·
               
            
                  β)
               
               
                  (αντίτυπο αποδέκτη) να συνοδεύει την παράδοση από τον τόπο του αποστολέα στον τόπο του αποδέκτη·
               
            
                  γ)
               
               
                  να περιέχει όλες τις ενδείξεις που αναφέρονται στο μέρος ΙΙ κατωτέρω σχετικά με τις επιμέρους παρτίδες του φορτίου·
               
            
                  δ)
               
               
                  να φυλάσσεται για τουλάχιστον ένα έτος και να διατίθεται στην επίσημη υπηρεσία ελέγχου.
               
            II.   Κατάλογος των απαιτούμενων πληροφοριών
      
               
                   1.
               
               
                  Πρότυπο ΕΚ
               
            
               
                   2.
               
               
                  Χώρα παραγωγής
               
            
               
                   3.
               
               
                  Υπηρεσία πιστοποίησης ή ελέγχου και κράτος μέλος ή αρχικά τους
               
            
               
                   4.
               
               
                  Αύξων αριθμός
               
            
               
                   5.
               
               
                  Αποστολέας (διεύθυνση, αριθμός καταχώρησης)
               
            
               
                   6.
               
               
                  Αποδέκτης (διεύθυνση)
               
            
               
                   7.
               
               
                  Είδη
               
            
               
                   8.
               
               
                  Τύπος(-οι) του υλικού
               
            
               
                   9.
               
               
                  Κατηγορία(-ες)
               
            
               
                  10.
               
               
                  Ποικιλία(-ες) και, όπου αυτό κρίνεται απαραίτητο, κλώνος(-οι). Όσον αφορά τα έρριζα εμβολιασμένα φυτά, η σήμανση αυτή ισχύει για το υποκείμενο και για το εμβόλιο
               
            
               
                  11.
               
               
                  Αριθμός τεμαχίων ανά παρτίδα
               
            
               
                  12.
               
               
                  Συνολικός αριθμός παρτίδων
               
            
               
                  13.
               
               
                  Ημερομηνία παράδοσης.